## Metrovalencia va posar en servei més de mig milió de metros i tramvies durant 2023

*** Les unitats van recórrer 8,1 milions de quilòmetres, que equivalen a 204 voltes al món
* El material mòbil del suburbà va fer una mitjana de 1.551 desplaçaments diaris**

Metrovalencia va facilitar 565.975 trens i tramvies en el conjunt de la xarxa durant 2023. Esta xifra suposa que diàriament es van oferir una mitjana de 1.551 desplaçaments, tenint en compte que en les jornades laborals hi ha més serveis que en el cap de setmana o festius.

El director gerent de Ferrocarrils de la Generalitat Valenciana (FGV), Alfonso Novo, ha destacat “l'esforç de planificació i de personal” efectuat per l'empresa pública per a “aconseguir que este més de mig milió de serveis en Metrovalencia es presten amb les màximes garanties de seguretat, comoditat, rapidesa i sostenibilitat”, al mateix temps que ha agraït “a tots els treballadors i treballadores implicats en el dia a dia perquè Metrovalencia funcione amb uns paràmetres de qualitat que una societat moderna, com és la valenciana, exigix als seus dirigents”.

Novo també ha destacat que, en el conjunt d'FGV, en sumar els serveis de Metrovalencia i TRAM d’Alacant, “les xifres arriben a les 730.439 circulacions i els 11.244.954 quilòmetres recorreguts en els 2.001 desplaçaments de mitjana diària que oferim”.

**Serveis per línies**

El total dels serveis oferits es va distribuir de la manera següent: 51.956 trens en línia 1 (Bétera-Castelló); 50.278 en línia 2 (Llíria-Torrent Avinguda); 47.379 trens en línia 3 (Rafelbunyol-Aeroport); 106.058 tramvies en línia 4 (Mas del Rosari/Lloma Llarga/Fira-Doctor Lluch); 48.651 trens en línia 5 (Marítim-Aeroport); 55.040 tramvies en la línia 6 (Tossal del Rei-Marítim); 45.855 en línia 7 (Marítim-Torrent Avinguda); 31.399 tramvies en la línia 8 (Marítim-Neptú); 42.492 trens en línia 9 (Riba-roja de Túria-Alboraia Peris Aragó); i 86.867 en línia 10 (Alacant-Natzaret).

Les sis línies de metro van oferir en 2023 un total de 286.611 circulacions, mentre que les quatre de tramvia 279.364.

**8,1 milions de km recorreguts**

El total dels trens i tramvies posats en la via per FGV van recórrer en Metrovalencia un total de 8.172.365 quilòmetres, distribuïts de la manera següent: 1.810.943 km en línia 1; 1.450.696 km en línia 2; 1.096.082 km en línia 3; 1.055.727 km en línia 4; 598.312 km en línia 5; 408.672 km en la línia 6; 679.717 km en línia 7; 39.789 km en la línia 8; 670.154 km en línia 9; i 362.273 km en línia 10.

Esta xifra és equivalent a fer 204 vegades la volta al món seguint el perímetre de l'equador, que és de 40.000 quilòmetres. Els metros han recorregut 6.305.904 quilòmetres, mentre que els tramvies n'han recorregut 1.866.461.

Fecha: 07/01/2024